Norsk Redaktørforening

Styremøte 14. juni 2023, Utøya

SHU

Sak 2023-35: Kommende møter og arrangementer

[Medieleder-konferansen 2023](https://www.nored.no/Redaktoernyheter/Gjenopplev-Medieleder-2023-her) var fullstappet i år, med 260 påmeldte (228 betalende). Temaer i årets program var kunstig intelligens, journalistikk i autoritære regimer, redaktørrollen og offentlighet. I tillegg stilte Märtha Louise til intervju med VGs Hanne Skartveit om sitt liv med pressen. Erna Solberg, som skulle snakke om ledelse, meldte dessverre forfall i siste liten. Tilbakemeldingene fra evalueringen er jevnt over gode. Spesielt gode tilbakemeldinger får sesjonen om utenriksjournalistikk, med Yama Wolasmal (NRK) og Aslaug Henriksen (TV 2). Forbedringspunkter som blir trukket fram:

* En av sesjonene ble mindre lærerik enn den kunne ha vært, fordi tiden var dårlig prioritert.
* Stappfull sal har vært ubehagelig for enkelte.
* Visuell presentasjon bør følge innlegg – det blir vanskelig å følge ren tale.

Evalueringen av Medieleder 2023 følger som eget vedlegg.

Neste års Medieleder kan ikke arrangeres i tilknytning til Nordiske Mediedager, siden konferansen da vil lande på 1. mai. Samme uke som styrets møte avholdes vil NR og MBL sammen gå ut med informasjon om neste års konferanse. Styret vil få egen informasjon om dette.

Sammen med de øvrige medieorganisasjonene planlegger NR aktiviteter under Arendalsuka som i år arrangeres 14. – 18. august. Vi leier oss inn på Mediescenen hos Agderposten, og er i gang med planleggingen av to sesjoner – en om ytringsfrihet i arbeidslivet og en mediepolitisk debatt. Disse sesjonene foregår fra kl 13 onsdag 16. august.

Som tidligere avgjort arrangeres høstmøtet onsdag 1. og torsdag 2. november i Oslo. Høstmøtets første dag og middag avholdes på Oslo Event Hub. Dag 2 blir et samarbeid/overlapp med LLAs «Lokal og digital» fram til vi avslutter kl. 13. NR er i gang med planleggingen av arrangementet i samarbeid med LLA og vil gå ut med informasjon om dette før sommerferien. Dagen før høstmøtets start, 31. oktober, blir det styremøte fra kl 17.00 og deretter felles middag med regionlederne. Tidligere samme dag er det regionledersamling.

16. juni vil utvalgene som Norsk Presseforbund har nedsatt og som har sett på temaene spons og selvmord, legge fram sine konklusjoner. I etterkant vil forslagene bli sendt på høring, og det vil være aktuelt å engasjere NRs regionforeninger til debatter om de to viktige temaene.

NR får gode tilbakemeldinger på digitale redaktørlunsjer. 13. juni arrangerer vi en digitallunsj om KI og presseetikk. Blant innlederne er Per Arne Kalbakk (NRK), Øyvind Brenne (VG) og Pål Nisja-Wilhelmsen (Nettavisen). [Lenke til deltakelse finnes her.](https://teams.microsoft.com/l/meetup-join/19%3Ameeting_Y2U5YmRlMDUtZmJhNy00MWE3LTk2ODktNjlmMzZiNzQ2MGYz%40thread.v2/0?context=%7b%22Tid%22%3a%22999f71bd-9e5d-4cbf-8c29-bb874fc519e1%22%2c%22Oid%22%3a%22bd9fa3d0-ea16-4b5d-8b15-0dc9276faefe%22%7d)

Formatet med digitale redaktørlunsjer egner seg godt for deling, og vi ser for oss flere av disse utover høsten.

31. august er det planlagt et velkomstseminar for nye medlemmer i Pressens hus. NR-sekretariatet vil i tillegg se nærmere på hvilke redaktørkurs som skal prioriteres i høstsemesteret. NR-sekretariatet er også i dialog med Institutt for journalistikk for å se på muligheter for at IJ overtar noen av de administrative oppgavene knyttet til NRs kurs.

Styret bør diskutere sted for strategisamling neste høst, slik at sekretariatet kan starte arbeidet med praktiske forberedelser. Strategisamlingen er lagt til 25.-27. september 2024. Styrets faste medlemmer samt første varamedlem deltar vanligvis på strategisamlingen.

I april 2025 er det 75 år siden Redaktørforeningen ble stiftet. Vi foreslår at det settes ned en komité. Dette går nærmere fram av styresaken om oppnevnelser.

**Neste styremøte blir tirsdag 19. september kl. 16 (digitalt).**

En oversikt over deltakere på møter i NR-regi 2013-2023 følger som vedlegg 1.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

**Oversikt over NRs møter og enkelte andre relevante arrangementer. Sist oppdatert 2023-06-09**

|  |  |  |  |  |
| --- | --- | --- | --- | --- |
|  | DATO | STED | ARRANGEMENT – TEMA | MERKNADER |
| 2023 |  |  |  |  |
|  | Mand 14.- torsd 18. aug | Arendal | Arendalsuka |  |
|  | Torsd 31. aug | Oslo | Velkomstseminar for nye NR-medlemmer | Arrangeres kl 13.00-18.00 |
|  | **Tirsd 19. sept** | **digitalt** | **Styremøte kl 16.00** |  |
|  | Lørd 21. okt | Oslo | Dataskup |  |
|  | Lørd 27.-sønd 29. okt | Oslo | Gull og gråstein |  |
|  | **Tirsd 31. okt** | **Oslo** | **Regionledersamling kl 13.00** |  |
|  | **Tirsd 31. okt** | **Oslo** | **Styremøte kl 17.00**  | Avsluttes med felles middag med styret og regionlederne |
|  | **Onsd 1. – tors 2. nov** | **Oslo** | **Høstmøtet** |  |
|  | Fred 10. – sønd 12. nov | Tromsø | Svarte Natta |  |
|  | **Tirs 28. nov**  | **digitalt** | **Styremøte kl 16.00** |  |
| 2024 |  |  |  |  |
|  | Fre 15. – sønd 16. mars | Hamar | Landsmøte LLA |  |
|  | Fre 12.-sønd 14. april | Tønsberg | SKUP |  |
|  | Ons 1.-fre 3. mai | Bergen | Nordiske mediedager | NB! Ikke mulig med Medieleder 1. mai. |
|  | Ons 25. – fre 27. sept | ? | Strategiseminar for NR-styret |  |

Vedlegg 1

**Deltakere på møter i NR-regi i perioden 2012-2022 – oppdatert 2023-06-09**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Vårmøtet | 120 | 125 (Bg) | 119 (Bg) | 139 (Bg) | 95 (Trh) | 121 (Bg) | 128 (Bg) | avlyst | 125 (dig) | 220 | 228 |
| Høstmøtet | 110 (Gm) | 100 (Gm) | 127(Oslo) | 142 (Oslo) | 116 (Bg) | 119 (Oslo) | 105 (Tromsø) | 114 | 130 (Oslo) | 112 (Oslo) |  |
| Bli en bedre redaktør I |  |  |  |  |  |  |  |  |  |  |  |
| Bli en bedre redaktør II |  |  |  |  |  |  |  |  |  |  |  |
| Velkomstseminar | 18 | 25 | 16 | 20 | 11 | 22 | 22 | 19 | 37(dig) | 22+12 | 17 |
| Ny i redaktørrollen |  |  |  |  |  | 10 | 8 | 13 |  |  |  |
| Komp: Innsyn | 5 | - | 8 | - |  |  |  |  |  |  |  |
| Komp: Rettslige rammer | 10 |  |  | - |  |  |  |  |  |  |  |
| Komp: Slik unngår du… | 22 | 20 | 15+27 | 12 | 13 | 21 | 17 |  | 25 |  |  |
| Komp: Ledelse | 15 | 12 | 5 | 12 | 9+5 | 4+6 | 7+8 |  |  |  |  |
| Komp: Medarbeidere | 11 | 8 | 4 | 10 | 8 | 7 | 5 |  |  |  |  |
| Komp: Lov og plakat | 9 |  |  |  |  |  |  |  |  |  |  |
| Komp: Arbeidsrett | 13 | 8 | 7 | 8 | 8+4 | 6+8 | 14 |  |  |  |  |
| Komp: Opphavsrett | 10 | 10 | 16 | - | 11+8 | 14+6 | - |  | 14+5 | 23 |  |
| Komp: Lov, plakat, etikk |  | 6 | 6 |  | 7+4 |  | 10 |  | 16 | 17 |  |
| Komp: Digitalredaktører |  | 17 | 12 | 9 | - |  |  |  |  |  |  |
| Komp: Digitalt kildevern |  |  | 9 | 8 | - |  |  |  |  |  |  |
| Komp: Sosiale medier |  |  |  |  |  | 10 | 10 |  |  |  |  |
| NR Kompetanse MoR\* | 8 |  |  |  |  |  |  |  |  |  |  |
| NR Kompetanse NNR |  |  | 20 | 25 | 20 |  |  |  |  |  |  |
| NR Kompetanse RoAR |  |  |  |  |  |  |  |  |  |  |  |
| NR Kompetanse Vestafj |  | 10 | 9 |  |  |  |  |  |  |  |  |
| Topplederseminar– del 1, 2, 3 | 18 (1) | 18 (2)+ 14(3) |  |  |  |  |  |  |  |  |  |
| Kurs fagpresseredaktører |  |  |  |  |  |  | 14 |  | 21 |  |  |
| Teknologi-kurs -samarb m IJ |  |  |  |  |  |  |  | 9 |  |  |  |
| Digital redaktørlunsj  |  |  |  |  |  |  |  |  | 115 | 50 | 53 |
| **Totalt** | **369** | **373** | **400** | **385** | **319** | **354** | **348** | **155** | **513** | **456** |  |